Document ID: /roh_data/filtered/fineweb-2-filterrobots_roh.jsonl.gz/25508

La fundaziun «Schmelzra S-charl» na festivescha ils 15 fanadur betg mo 700 onns minieras, mabain era ses anniversari da 30 onns existenza. L’onn 1987 è numnadamain vegnì fundà questa societad cun la finamira da perscrutar e preservar la vasta istorgia d'activitads d'explotaziun d'argient, plum ed auters minerals en la Val S-charl.
Per ina han ins silsuenter fabritgà ord il vegl edifizi d’administraziun in museum, perscrutà durant ils proxims ventg onns las minieras e restaurà quest onn las ruinas che sa chattan gist dasper il museum. Questas ruinas speran ins ussa da pudair render accessibel al public pli spert pussaivel.
La festa da giubileum in S-charl
La populaziun e vegnida envidada a vesair las veglias restanzas da quel temp cur che vegniva explotà. Plinavant han gì lieu referats e demonstraziuns co che vegniva gudagnà il plum e l'argient. Medemamain han ils giasts pudì tadlar musica e mangiar da cumpagnia ina liongia o in tschiainder. Bleras persunas èn vegnidas a vesair las restanzas e tadlar sur d'in temp tut auter co facil.
RR «sil punct» 17:40